VIII mudilaskooride konkurss-kontsert toimub 7. märtsil 2020 Tallinnas Eesti Muusika- ja Teatriakadeemia suures saalis. Kunstiline juht: Mariliis Kreintaal

Konkursi OSAVÕTUTINGIMUSED

Mudilaskooris laulavad I-IV klassi õpilased; kollektiivis võib kuni 10% ulatuses kaasa tegutseda ka ühe aasta võrra vanemaid ja/või nooremaid lapsi; minimaalne lauljate arv on 16.

Koori nimekiri (nimi, klass, sünniaeg) esitatakse saabumisel sekretariaati, lauljal on kohustus kaasa võtta ja vajadusel esitada oma õpilaspilet.   
Konkursi korraldajal on õigus kasutada konkursi materjale raadio- ja telesalvestusteks ja ürituse eel- ning järelreklaamis ilma selle eest honorare maksmata.   
  
Konkursi JUHEND

1. Mudilaskoorid võistlevad kahes kategoorias vastavalt kohustusliku loo raskusastmele. Kunstilisel toimkonnal on õigus soovitada koori poolt valitud kategooriat muuta mõlemas suunas.

2. Mudilaskoor esitab konkursikava, mis sisaldab:   
• kohustuslik laul   
Kukulindude kategooria – Veljo Tormis „Kägu kukub“, helistikku võib muuta Pääsulindude kategooria – Veljo Tormis “Õhtu ilu”

• vabakava, mis mõlemas kategoorias lisaks kohustuslikule laulule sisaldab veel vähemalt ühe a *cappella* koorilaulu (võib kasutada määramata helikõrgusega instrumente nagu kõlapulgad jmt); ülejäänud laulud võivad olla naturaalpillide saatega; • esinemise üldaeg mõlemas kategoorias peab jääma vahemikku 8-12 minutit.

Esinemise kestus 8-12 minutit tähendab aega esimese laulu esimesest noodist kuni viimase laulu viimase noodini. Aja ületanud või lühema kava laulnud koor saab miinuspunkte, 1 ületatud või vähem lauldud minut = 1 karistuspunkt. Arvestus algab 30 sekundit pärast aja ületamist või 30 sekundit enne miinimumaja lõppu. Esitamise järjekorras kava tuleb saata Eesti Kooriühingusse (tuuli.metsoja@kooriyhing.ee) hiljemalt 10 veebruaril 2021. Esitatavate laulude noodid tuleb toimetada Eesti Kooriühingusse hiljemalt 15. veebruaruks 2021.

3. Žürii töö ja hindamise alused

• konkurssi hindab vähemalt kolmeliikmeline žürii, mille nimetab Eesti Kooriühingu muusikanõukogu;   
• hindamine toimub 10-palli süsteemis kümnendik-alajaotusega, vastavalt tulemustele jagatakse koorid tasemekategooriatesse:   
9,8– 10,0 esimene preemia “summa cum laude”;   
9,0- 9,7 esimene preemia “cum laude”;   
8,0- 8,9 esimene preemia;   
7,0- 7,9 teine preemia;  
6,0-6,9 kolmas preemia;   
5,9 ja alla selle osavõtudiplom.

• žüriiliikmete keskmine hinne on aluseks paremusjärjestuse väljaselgitamisel; • võrdse punktisumma korral on otsustavaks žürii esimehe hääl; • eraldi hinnatakse kohustuslikku laulu; • hindamisel arvestatakse interpretatsiooni, tehnilisi (rütmi, diktsiooni) ja muusikalisi (emotsionaalsus, kava mitmekülgsus, üldmulje) parameetreid; • žüriil on õigus kokkuleppel festivali korraldajaga välja anda eripreemiaid; • žürii otsus on lõplik ja ei kuulu vaidlustamisele.

4. Autasustamine

• Žürii otsusega omistatakse mõlemas kategoorias parimatele kooridele rahalised preemiad vastavalt kogutud punktisummale; • Žüriil on õigus anda ka eripreemiaid; Konkursi tulemuste põhjal võib koor taotleda kategooriat või tõsta koorile omistatud kategooriat (alus: EV HM käskkiri nr. 1045, 19.12.2006 „Õpilaskooridele, õpilaspuhkpilliorkestritele, instrumentaalmuusika orkestritele ja ansamblitele kategooriate omistamise põhimõtted”).

Registreerimise lõpptähtaeg: 09.11.20  
Ainult mudilaskooride kontsert-konkursil osalejate registreerumistasu on 100 eurot Konkursskontserdil ja MudiFestil osalemise tasu on 150 eurot  
Ainult MudiFestil osalemise tasu on 150 eurot.

Osalustasud tuleb tasuda hiljemalt 9. detsember 2020.